ΓΡΑΠΤΗ ΕΡΩΤΗΣΗ E-0985/01

υποβολή: Paul Lannoye (Verts/ALE) προς την Επιτροπή

(30 Μαρτίου 2001)

Θέμα: Εκπομπές διοξίνης και φουρανίου από την εν σειρά συσσώρευση μεταλλευμάτων

Από τις απαντήσεις που έδωσε ο Υπουργός Περιβάλλοντος της Βαλωνίας, Michel Fort, σε δύο ερωτήσεις που του είχε απευθύνει ο βαλώνος βουλευτής Xavier Desgain στις 24.11.1999 και 20.6.2000, απορρέει ότι, στις 27 Μαρτίου 1998, το ISSeP (Επιστημονικό Ινστιτούτο Δημόσιας Υπηρεσίας)πέγραψε συμφωνία με την Υπηρεσία Χωροταξίας και Περιβάλλοντος της Βορείου Ρηνανίας-Βεστφαλίας (LUA), με στόχο τη συμπλήρωση των κατλόγων που καταγράφουν τις εκπομπές διοξίνης σε επίπεδο Ευρωπαϊκής Ένωσης. Μέσω της LUA, η εν λόγω συμφωνία χρηματοδοτείται κατά το ήμισυ από τη ΓΔ ΧΙ. Στο πλαίσιο αυτό, η ΓΔ ΧΙ φημολογείται ότι πρότειναι μεταξύ άλλων να πραγματοποιηθούν μετρήσεις των ποσοτήτων διοξίνης σε δύο ζώνες συσσώρευσης μεταλλευμάτων (της Λιέγης και του Charleroi). Σύμφωνα με τις διαθέσιμες πληροφορίες (οι οποίες ποέρχονται από ανεπίσημες πηγές), τα αποτελέσματα των εν λόγω μετρήσεων είανι ανησυχητικά: ήτοι 4-7 ng τοξικού ισοδύναμου διοξίνης/ Nm3 για το εργοστάσιο του Charleroi και 0,6-0,8 ng τοξικού ισοδύναμου διοξίνης/ Nm3 για το εργοστάσιο της Λιέγης.

1. Είναι σε θέση η Επιτροπή να επιβεβαιώσει τα ως άνω αποτελέσματα μετρήσεων;

2. Έχουν πραγματοποιηθεί επίσης παρόμοιες μετρήσεις και σε ζώνες συσσώρευσης μεταλλευμάτων ή άλλες σιδηρουργικές εγκαταστάσεις, σε άλλα κράτη μέλη; Εάν ναι, μπορεί να κοινοποιήσει η Επιτροπή τα αποτελέσματα των σχετικών μετρήσεων;

3. Ποια μέτρα προτίθεται να λάβει η Επιτροπή για τη μείωση των εκπομπών διοξίνης που προέρχονται από εγκαταστάσεις του τύποιυ αυτού και οι οποίες, έχονταςπόψη τις συγκεντρώσεις και τις ανά μονάδα χρόνου εκπεμπόμενες ποσότητες μετρηθέντων αερίων, είναι ως φαίνεται κατά πολύ ανώτερες εκείνων που εκπέμπουν οι αποτεφρωτές οικειακών αποβλήτων;

Απάντηση της κας Wallstrm εξ ονόματος της Επιτροπής

(7 Ιουνίου 2001)

1. Η Ευρωπαϊκή Καταγραφή Εκπομπών Διοξίνης στάδιο II προπαρασκευάσθηκε από την Κρατική Υπηρεσία Περιβάλλοντος της Βορείου Ρηνανίας-Βεστφαλίας για λογαριασμό της Επιτροπής και ολοκληρώθηκε τον Δεκέμβριο του 2000. Η έκθεση περιλαμβάνει, μεταξύ άλλων αποτελεσμάτων, τα αποτελέσματα των μετρήσεων διοξίνης που διεξήχθησαν σε μονάδες σίντερινγκ (συσσωμάτωσης με επίτηξη) σιδηρομεταλλεύματος στο Βαλλονικό τμήμα του Βελγίου (Λιέγη και Σαρλερουά): οι εκπομπές των καπνοδόχων μετρήθηκαν και ήταν 0,7 (φάσμα 0,6-0,8) για τη μονάδα της Λιέγης και 6,8 (φάσμα 5,2-9,8) νανογραμμάρια (ng) I τοξικού ισοδυνάμου ανά κυβικό μέτρο (TEQ/m3) για τη μονάδα του Σαρλερουά.

2. Δεν έχουν διεξαχθεί μετρήσεις εκπομπών διοξίνης σε μονάδες σίντερινγκ σιδηρομεταλλεύματος σε άλλα κράτη μέλη. Ωστόσο, όσον αφορά τη σιδηρουργία και τη χαλυβουργία,λοποιήθηκαν προγράμματα μετρήσεων σε χυτήρια σιδήρου/χάλυβα (θολωτές κάμινοι ψυχρού αέρα) στη Γερμανία και σε χαλυβουργικές μονάδες ηλεκτρικών καμίνων στην Ελλάδα και στην Πορτογαλία. Η τελική έκθεση αυτού του έργου θα είναι σύντομα διαθέσιμη στην ιστοσελίδα της Κοινότητας σχετικά με τη διοξίνη: http://europa.eu.int/comm/environment/dioxin/index.htm

3. Η Επιτροπή βρίσκεται στη διαδικασία προπαρασκευής μιας Κοινοτικής στρατηγικής σχετικά με τις διοξίνες και τα πολυχλωροδιφαινύλια (PCBs). Διάφορες δράσεις, που προβλέπονται σε αυτή τη μελλοντική στρατηγική για τη μείωση της μόλυνσης του περιβάλλοντος από διοξίνη, εστιάζονται σε τομείς με δυναμικό εκπομπών διοξίνης, όπως είναι η σιδηρουργία και η χαλυβουργία.

Δεδομένου ότιπάρχει σημαντική διακύμανση των εκπομπών μεταξύ των μονάδων σίντερινγκ σιδηρομεταλλεύματος και επειδή λείπουν ακόμη πολλά δεδομένα από διάφορα κράτη μέλη, η Επιτροπή σκέπτεται:

- να διεξαγάγει μετρήσεις εκπομπών διοξίνης σε μονάδες σίντερινγκ σιδηρομεταλλεύματος που δεν έχουν ακόμη ελεγχθεί, ώστε να είναι σε θέση να αποφασίσει κατά πόσον θα χρειασθούν άμεσες δράσεις για τη μείωση των εκπομπών"

- να προωθήσει τη χρήση βέλτιστων διαθέσιμων τεχνικών για τη μείωση της διοξίνης στη σιδηρουργία και στη χαλυβουργία" οι εκπομπές πολυχλωριωμένων διβενζο-p-διοξινών/πολυχλωριωμένων διβενζοφουρανίων (PCDD/F) από μονάδες σίντερινγκ μπορούν να μειωθούν σημαντικά με πρωταρχικά μέτρα (βελτιστοποίηση όσον αφορά την ταχύτητα της πλακοταινίας, την εισαγωγή χλωρίου, το ύψος της κλίνης, την περιεκτικότητα ελαίων των λεπιών, ). Η Επιτροπή θα βοηθήσει ώστε να διαδοθούν αυτές οι γνώσεις στους αντίστοιχους συνδέσμους στη σιδηρουργία και στη χαλυβουργία.